b'\n_START_ARTICLE_\nKapljice za uho\n_START_PARAGRAPH_\nK\xc3\xa1pljice za uh\xc3\xb3 so teko\xc4\x8da farmacevtska oblika za vkapavanje v sluhovod. So raztopine, emulzije ali suspenzije ene ali ve\xc4\x8d u\xc4\x8dinkovin v teko\xc4\x8dinah, ustreznih za uporabo v sluhovod, ne da bi povzro\xc4\x8dale \xc5\xa1kodljiv pritisk na bobni\xc4\x8d; to so na primer voda, glikoli ali ma\xc5\xa1\xc4\x8dobna olja. Lahko jih namestimo v sluhovod s tamponom, impregniranim s teko\xc4\x8dino. Obi\xc4\x8dajno so na voljo v ve\xc4\x8dodmernih vsebnikih z ustreznim aplikatorjem._NEWLINE_Kapljice za uho, ki so na voljo le na recept, obi\xc4\x8dajno vsebujejo lokalne antibiotike, kortikosteroide ali antihistaminike. Kapljice za uho, ki so na voljo za samozdravljenje, vsebujejo lokalne anestetike v ustreznem topilu.\n_START_SECTION_\nUporaba\n_START_PARAGRAPH_\nNajbolje je, da bolnik med vkapavanjem kapljic za uho le\xc5\xbei na boku. Pri vkapavanju se aplikator ne sme dotikati u\xc5\xa1esa. \xc4\x8ce je mogo\xc4\x8de, mora bolnik ostati v takem polo\xc5\xbeaju \xc5\xa1e kak\xc5\xa1no minuto, da s tem omogo\xc4\x8di bolj\xc5\xa1a resorbcija zdravila. Lahko pa se zdravilo za uho nanese tudi s pomo\xc4\x8djo tampona (sterilni zlo\xc5\xbeenec iz gaze), namo\xc4\x8denega v teko\xc4\x8dino.'